ΓΡΑΠΤΗ ΕΡΩΤΗΣΗ E-1629/02

υποβολή: Paul Rbig (PPE-DE) προς την Επιτροπή

(10 Ιουνίου 2002)

Θέμα: Υποχρέωση δημοσίευσης ισολογισμού για τις ΜΜΕ

Σύμφωνα με το άρθρο 47, παρ. 1 της οδηγίας 78/660/ΕΟΚ(1) οι ετήσιοι λογαριασμοί νόμιμα εγκεκριμένοι δημοσιεύονται, όπως προβλέπεται, στην εθνική νομοθεσία κάθε κράτους μέλους σύμφωνα με το άρθρο 3 της οδηγίας 68/151/ΕΟΚ(2). Σύμφωνα με τα ανωτέρω, οι πληροφορίες και τα πιστοποιητικά θα πρέπει να γνωστοποιούνται σε επίσημη εφημερίδα που θα καθορίζεται από το κράτος μέλος.

Η εν λόγωποχρέωση δημοσίευσης του ισολογισμού για μικρές ΕΠΕ αποτελεί νομική διάταξη η οποία θα πρέπει να επανεξετασθεί άμεσα προς το συμφέρον των ΜΜΕ.

Καθένας ο οποίος ενδιαφέρεται για τον ισολογισμό μιας συγκεκριμένης επιχείρησης, θα πρέπει να λαμβάνει γνώση άμεσα στο αρμόδιο για την τήρηση βιβλίων επιχειρήσεων δικαστήριο. Εκεί μπορεί επίσης να μάθει, εάν ο ισολογισμός έχει ήδη κατατεθεί ή όχι, πράγμα που σημαίνει όμως ότι η δημοσίευση της κατάθεσης στην επίσημη εφημερίδα καθίσταται άνευ αντικειμένου.

Η κατάθεση του ισολογισμού είναι αναμφισβήτητα ένα εύλογο μέσο διαφάνειας, η δημοσίευση στην επίσημη εφημερίδα για το αυτό θέμα δεν είναι όμως σκόπιμη και επί πλέον αποτελεί μια ετήσια επαναλαμβανόμενη οικονομική επιβάρυνση, ιδιαίτερα για τις μικρές ΕΠΕ.

Πως δικαιολογεί η Επιτροπή τηνποχρέωση δημοσίευσης της κατάθεσης του ισολογισμού και τις δαπάνες που προκύπτουν για τις ΜΜΕ·

(1) ΕΕ L 222 της 14.8.1978, σελ. 11.

(2) ΕΕ L 65 της 14.3.1968, σελ. 8.

Απάντηση του κ. Bolkestein εξ ονόματος της Επιτροπής

(24 Ιουλίου 2002)

Οι απαιτήσεις που επιβάλλονται στις εταιρίες περιορισμένης ευθύνης σχετικά με τηνποχρεωτική δημοσίευση σειράς πράξεων και στοιχείων εκτίθενται στην πρώτη οδηγία αριθ. 68/151/ΕΟΚ του Συμβουλίου της 9ης Μαρτίου 1968 (πρώτη οδηγία εταιρικού δικαίου)(1).

Το άρθρο 3 της οδηγίας ορίζει ότι όλες οι πράξεις και τα στοιχεία τίθενται στο φάκελλο ή καταχωρίζονται σε μητρώο και ότι η δημοσιοποίηση αυτών των πράξεων και στοιχείων δημοσιεύεται στο οριζόμενο από το κράτος μέλος εθνικό δελτίο είτεπό μορφή ολικής ή μερικής αναδημοσιεύσεως είτεπό μορφή σημειώσεως που παραπέμπει στην κατάθεση του εγγράφου στον φάκελλο ή στην καταχώρησή του στο μητρώο.

Η απαίτηση για την εν λόγω δημοσίευση αιτιολογείται από την ανάγκη διαβεβαίωσης ότι τα τρίτα μέρη πληροφορούνται κανονικά ότι οι νέες πράξεις ή στοιχεία έχουν καταχωριστεί στο φάκελλο ή στο μητρώο. Χωρίς αυτή τη δημοσίευση, οι τρίτοι θα πρέπει να συμβουλεύονται καθημερινά τα μητρώα για όλες τις εταιρίες που τους ενδιαφέρουν, με σκοπό να πληροφορηθούν αν έχουν γίνει τροποποιήσεις. Κάτι τέτοιο θα ήταν εξαιρετικά επαχθές και δαπανηρό στην πράξη, ειδικότερα σε κράτη μέλη όπου η καταχώρηση πράξεων και στοιχείων οργανώνεται σε αποκεντρωμένη βάση.

Η Επιτροπή εντούτοις συμμερίζεται την άποψη, η οποία διατυπώθηκε σε έκθεση πουπεβλήθη τον Σεπτέμβριο 1999 από ομάδα εργασίας που συνεστήθη στο πλαίσιο της διαδικασίας SLIM (Simplification of the Legislation on the Internal Market), ότι μερικές από τιςποχρεώσεις που απαιτούνται στην πρώτη οδηγία εταιρικού δικαίουt Company Law μπορούν να απλουστευθούν με τη χρήση της σύγχρονης τεχνολογίας. Προς το σκοπό αυτό, η Επιτροπή ενέκρινε στις 3 Ιουνίου 2002 πρόταση οδηγίας για την τροποποίηση της πρώτης οδηγίας εταιρικού δικαίου(2). Ο προτεινόμενος εκσυγχρονισμός της πρώτης οδηγίας όχι μόνο θα συμβάλει ώστε να αντιμετωπιστεί ο σημαντικός στόχος του να γίνουν οι πληροφορίες περί εταιριών πιο εύκολα και πιο γρήγορα προσβάσιμες στους ενδιαφερόμενους τρίτους, αλλά και θα απλουστεύσει ουσιαστικά τις διατυπώσεις δημοσιοποίησης που επιβάλλονται στις εταιρείες.

Ειδικότερα, όσον αφορά την απαίτηση δημοσίευσης σε εθνικό δελτίο, τα κράτη μέλη θα είναι σε θέση να αποφασίζουν κατά πόσο θα έχουν το εν λόγω εθνικό δελτίο σε ηλεκτρονική μορφή ή θα αντικαταστήσουν αυτή τη δημοσίευση από εξίσου αποτελεσματικά μέσα (με την επιφύλαξη κεντρικής και χρονολογικής πρόσβασης σε πληροφορίες περί εταιρειών, που αποτελεί την κυριότερη λειτουργία ενός εθνικού δελτίου).

(1) Πρώτη οδηγία του Συμβουλίου 68/151/ΕΟΚ της 9ης Μαρτίου 1968 περί συντονισμού τών εγγυήσεων που απαιτούνται στα Κράτη μέλη εκ μέρους τών εταιριών, κατά την έννοια του άρθρου 58 δεύτερη παράγραφος της συνθήκης, γιά την προστασία των συμφερόντων των εταίρων καί των τρίτων με σκοπό να καταστούν οι εγγυήσεις αυτές ισοδύναμες σε ολόκληρη της Κοινότητα, όπως τροποποιήθηκε από την πράξη προσχώρησης του 1994 (ΕΕ C 241 της 29.8.1994).

(2) COM(2002)279 τελικό.